વેલેન્ટાઇન્સ ડેના દિવસે આર્યા સ્કૂલના મિત્રો સાથે દિલ્હીના ફાર્મહાઉસમાં પાર્ટીમાં પહોંચે છે. પાર્ટી બાદ આર્યા કેબ લઇ ઘરે પહોંચવાની હોય છે. પરંતુ એની જગ્યાએ બીજે દિવસે સવારે આર્યા એક ખાડીમાંથી ક્રૂર હાલતમાં મળી આવે છે. આર્યાની સારવાર, કોર્ટ કેસ, ગુનેગારોનું કોર્ટમાંથી દેષમુક્ત છુટી જવું; આ તમામ ઘટનાક્રમ બાદ વાર્તા ખરો વળાંક લે છે. આર્યાના ટ્રોમાથી પરિચિત દેવકી તેની મદદ કરવાનું નક્કી કરે છે. આ માટે તે એક પ્રાઇવેટ ડિડેક્ટિવ દયાશંકર કપૂર(ડીકે)ની મદદ લે છે. ક્રાઇમ બ્રાન્ચ ઇન્સ્પેક્ટર મેથ્યૂ ફ્રાન્સિસ(અક્ષય ખન્ના) પણ આ કેસ પર પૂરી નજર રાખીને બેઠા છે. શું દેવકી આર્યાને ન્યાય અપાવવામાં સફળ થાય છે?